ኢትዮጵያና ቦትስዋና ግንኙነታቸውን ማጠናከር ይፈልጋሉ
ኢትዮጵያና ቦትስዋና ግንኙነታቸ ውን በማጠናከር በተለያዩ የንግድና የኢንቨስትመንት መስኮች በጋራ ለመስራት እንደሚፈልጉ አስታወቁ።የቦትስዋና ልዑካን ቡድን አባላት በኢትዮጵያ ያለውን የንግድና የኢንቨስትመንት እንቅስቃሴ ለመመልከትና የተለያዩ ሴክተር መስሪያ ቤቶችን በመጎብኘት ልምድ ለመቅሰም አዲስ አበባ ከትናንት በስቲያ ገብተዋል።የቦትስዋና የልዑካን ቡድን ከአዲስ አበባ ከተማ የንግድ ዘርፍና ማህበራት ምክር ቤት፣ ከኢትዮጵያ ኢንቨስትመንት ኤጀንሲና ከንግዱ ማህበረሰብ ተወካዮች ጋር ትናንት በሂልተን ሆቴል ውይይት ባካሄደበት ወቅት፤ በኢትዮጵያ የቦትስዋና አምባሳደር ማሞሳዲያና ፒ ጄ ሞለፌ እንደገለፁት፤ በአሁኑ ወቅት ኢትዮጵያ ውስጥ ካለው የንግድና የኢንቨስትመን እንቅስቃሴ አንፃር በሁለቱ አገሮች መካከል ያለው ግንኙነት ተጠናክሮ እንዲቀጠል የቦትስዋና መንግስት ከፍተኛ ፍላጎት አለው።« የቦትስዋና መንግስት ኢትዮጵያ ውስጥ ካለው አጠቃላይ የንግድና የኢንቨስትመን እንቅስ ቃሴ ብዙ ልምዶችን መውስድ ይፈልጋል» ያሉት አምባሳደር ማሞሳዲያና ፤ የሁለቱ አገሮች ግንኙነት ከዚህ በተሻለ ሁኔታ ተጠናክሮ እንደሚ ቀጥል በኢንቨስትመንትና በንግዱ መስክ ይበልጥ ተቀራርበው በጋራ ሊሰሩ እንደሚገባ አመልክተዋል። የአዲስ አበባ ከተማ የንግድ ዘርፍና ማህበራት ምክር ቤት ዋና ፀሃፊ አቶ ጌታቸው ረጋሳ በበኩላቸው፤ ኢትዮጵያና ቦትስዋና በንግድና በኢንቨስትመንት መስክ ካላቸው በርካታ አማራጮች አንፃር በአገሮቹ መካከል ያለው ግንኙነት አመርቂ የሚባል ደረጃ ላይ ነው ለማለት አያስደፍርም። በመሆኑም አገሮቹ በዓለም አቀፍ ደረጃ ተወዳዳሪ ለመሆን ያላቸውን የንግድና የኢንቨስትመንት አማራጭ በአግባቡ ለመጠቀም ቅድሚያ የሚሰጣቸውን ዘርፎች በመለየት በጋራ መሥራት ይኖርባቸዋል።«የኢትዮጵያ መንግስት የውጭና የአገር ውስጥ ባለሀብቶችን ለማበረታታት የተለያዩ ድጋፎችን እያደረገ ነው ያሉት አቶ ጌታቸው፤ ኢትዮጵያም ከቦትስዋና ጋር ለመስራት ፍላጎት እንዳላት ተናግረ ዋል። የቦትስዋና ልዑካን በኢትዮጵያ በተለያዩ መስኮች ለመሰመራት ፍላጎት ማሳደራቸውን ያደነቁት አቶ ጌታቸው ፤ ይህም በንግድና በኢንቨስትመንት እንቅስቃሴ ከመተሳሰር በተጓዳኝ ሁለቱም አገሮች በተለያዩ መስኮች ልምድ ለመቅሰም ምቹ አጋጣሚ እንደሚፈጥርላቸው ተናግረዋል። የኢትዮጵያ ኢንቨስትመንት ኤጀንሲ የመረጃና ኢንቨስትመንት ፕሮሞሽን ዳይሬክተር አቶ አክሊሉ ወልደ ማርያም በበኩላቸው፤ የሁለቱን አገሮች ግንኙነት አስተማማኝ ወደ ሆነ ደረጃ ለማሸጋገር በተለይ በኢኮኖሚው መስክ የሚያደርጉትን ግንኙነት ይበልጥ ማጠናከር እንዳለባቸው ተናግረዋል። ወደ ኢትዮጵያ መጥተው መዋዕለ ንዋያቸውን ሥራ ላይ የማዋል ፍላጎት ላላቸው የቦትስዋና ባለሀብቶች መንግስት ማበረታቻ ድጋፍ እንደሚያደርግላቸው አመልክተዋል።የቦትስዋና ንግድና የኢንቨስትመት ስትራቴጂና ተወዳዳሪነት ዋና ዳይሬክተር ሚስተር ከለተሶሲቲሴ ኦሊቢሌ በበኩላቸው፤ ቦትስዋና ኢትዮጵያ ውስጥ ተግባራዊ እየሆነ ያለውን የንግድና የኢንቨስትመንት እንቅስቃሴ ልምድ ለመቅስም መምጣታቸውንና በጋራ ለመስራት ቁርጠኛ መሆናቸውን ተናግረዋል።ኢትዮጵያ ውስጥ በተደረገላቸው አቀባበልና በተመለከቱት ነገር ሁሉ መደነቃቸውንም ተናግረዋል። (አዘ)